appell
Store norske leksikon,Ordforklaringer,Fremmedord og lånord
Appell var opprinnelig et militært samlingssignal. Ordet brukes nå i flere betydninger. En appell kan bety en sterk oppfordring (til handling, hjelp, uttalelse). Ordet er også brukt om kort, inntrengende (eller agitatorisk) tale på politisk møte eller lignende. Appell kan også bety tiltrekning, det at noe appellerer eller taler til en.
Ordet kan også bety 'virkning, tiltrekningskraft' og lignende, mest brukt i uttrykket ha appell.Appell brukes om fart og sikkerhet i en utøvelse, for eksempel «å manøvrere med appell».Innen hundesport brukes appell om en jakthunds lydighet og evne til å lystre jegerens tilrop, se appell – hund.Innen jus ble appell brukt om det å appellere, det vil si å anke. Les mer i Store norske leksikon fremmedord